CELEX: 62017TA0344
Language: da
Date: 2022-03-30 00:00:00
Title: Sag T-344/17: Rettens dom af 30. marts 2022 — Latam Airlines Group og Lan Cargo mod Kommissionen (Konkurrence – karteller – markedet for luftfragt – afgørelse, som fastslår en overtrædelse af artikel 101 TEUF, af EØS-aftalens artikel 53 og af artikel 8 i aftalen mellem Fællesskabet og Schweiz om luftfart – samordning af forskellige elementer af prissætningen af luftfragttjenester (brændstoftillæg, sikkerhedstillæg og betaling af en kommission af tillæggene) – udveksling af oplysninger – Kommissionens territoriale kompetence – forældelse – princippet ne bis in idem – princippet om forbud mod forskelsbehandling – retten til forsvar – statsligt pres – samlet og vedvarende overtrædelse – bødens størrelse – afsætningens værdi – overtrædelsens grovhed – formildende omstændigheder – stærkt begrænset deltagelse – proportionalitet – fuld prøvelsesret)

23.5.2022   
            
            
               DA
            
            
               Den Europæiske Unions Tidende
            
            
               C 207/32
            
         
      Rettens dom af 30. marts 2022 — Latam Airlines Group og Lan Cargo mod Kommissionen
      (Sag T-344/17) (1)
      
      (Konkurrence - karteller - markedet for luftfragt - afgørelse, som fastslår en overtrædelse af artikel 101 TEUF, af EØS-aftalens artikel 53 og af artikel 8 i aftalen mellem Fællesskabet og Schweiz om luftfart - samordning af forskellige elementer af prissætningen af luftfragttjenester (brændstoftillæg, sikkerhedstillæg og betaling af en kommission af tillæggene) - udveksling af oplysninger - Kommissionens territoriale kompetence - forældelse - princippet ne bis in idem - princippet om forbud mod forskelsbehandling - retten til forsvar - statsligt pres - samlet og vedvarende overtrædelse - bødens størrelse - afsætningens værdi - overtrædelsens grovhed - formildende omstændigheder - stærkt begrænset deltagelse - proportionalitet - fuld prøvelsesret)
      (2022/C 207/41)
      Processprog: engelsk
      
         Parter
      
      
         Sagsøgere: Latam Airlines Group SA (Santiago, Chile) og Lan Cargo SA (Santiago) (ved barrister B. Hartnett og advokaterne O. Geiss og W. Sparks)
      
         Sagsøgt: Europa-Kommissionen (ved A. Dawes, H. Leupold og G. Koleva, som befuldmægtigede, bistået af de G. Peretz, QC)
      
         Sagens genstand
      
      Søgsmål anlagt i henhold til artikel 263 TEUF med påstand om annullation af Kommissionens afgørelse C(2017) 1742 final af 17. marts 2017 om en procedure i henhold til artikel 101 TEUF, artikel 53 i EØS-aftalen og artikel 8 i aftalen mellem Det Europæiske Fællesskab og Det Schweiziske Forbund om luftfart (sag AT.39258 — Luftfragt), for så vidt som den vedrører sagsøgerne, og subsidiært om nedsættelse af den bøde, som de er blevet pålagt.
      
         Konklusion
      
      
                  1)
               
               
                  Artikel 1, stk. 1, litra i) og j), artikel 1, stk. 3, litra i) og j), og artikel 1, stk. 4, litra i) og j), i Kommissionens afgørelse C(2017) 1742 final af 17. marts 2017 om en procedure i henhold til artikel 101 TEUF, artikel 53 i EØS-aftalen og artikel 8 i aftalen mellem Det Europæiske Fællesskab og Det Schweiziske Forbund om luftfart (sag AT.39258 — Luftfragt) annulleres.
               
            
                  2)
               
               
                  Denne afgørelses artikel 1, stk. 2, litra i) og j), annulleres, for så vidt som Latam Airlines Group SA og de Lan Cargo SA blev holdt ansvarlige for dels deltagelsen i den samlede og vedvarende overtrædelses bestanddele vedrørende sikkerhedstillægget og afslaget på at betale kommissioner, dels i den samlede og vedvarende overtrædelses bestanddel vedrørende brændstoftillægget før den 22. juli 2005.
               
            
                  3)
               
               
                  Afgørelsens artikel 3, litra i), annulleres.
               
            
                  4)
               
               
                  Den bøde, som Latam Airlines Group og Lan Cargo er blevet pålagt til solidarisk hæftelse, fastsættes til 2 244 000 EUR.
               
            
                  5)
               
               
                  I øvrigt frifindes Europa-Kommissionen.
               
            
                  6)
               
               
                  Kommissionen betaler sagsomkostningerne.
               
            
         (1)  EUT C 239 af 24.7.2017.